NPK พื้นฐานดีไร้คนมอง
NPK ซึ่งเป็นผลิตภัณฑ์ถุงน่องและถุงเท้า เป็นอุตสาหกรรมที่ต้องมีขบวนการผลิตที่ใช้เครื่องจักรหลายขั้นตอนการผลิตและยังเป็นอุตสาหกรรมฟอกย้อมจำเป็นต้องมีการบำบัดน้ำเสียจากการฟอกย้อมด้วยจึงทำให้มีการแข่งขันน้อยรายดังนั้นการแข่งขันจะเป็นการนำเข้ามาจากต่างประเทศซึ่งยอดขายของสินค้ากลุ่มนี้มีสัดส่วนที่คงที่ตลอดหลายปีที่ผ่านมา
12 ก.ย. 2558

–คุณค่าบริษัท–
 
สุดน่าเสียดายกับบริษัทพื้นฐานดีอย่าง บริษัท นิวพลัสนิตติ้ง จำกัด (มหาชน) หรือ NPK ซึ่งเป็นผลิตภัณฑ์ถุงน่องและถุงเท้า เป็นอุตสาหกรรมที่ต้องมีขบวนการผลิตที่ใช้เครื่องจักรหลายขั้นตอนการผลิตและยังเป็นอุตสาหกรรมฟอกย้อมจำเป็นต้องมีการบำบัดน้ำเสียจากการฟอกย้อมด้วยจึงทำให้มีการแข่งขันน้อยรายดังนั้นการแข่งขันจะเป็นการนำเข้ามาจากต่างประเทศซึ่งยอดขายของสินค้ากลุ่มนี้มีสัดส่วนที่คงที่ตลอดหลายปีที่ผ่านมา
อีกทั้งผลิตภัณฑ์ชุดชั้นในสตรีมีขบวนการผลิตเช่นเดียวกับประเภทถุงน่องและถุงเท้าแต่จะมีขบวนการผลิต
ที่ต้องใช้เครื่องจักรเช่นเดียวกับประเภทผ้าผืนซึ่งกลุ่มนี้เป็นกลุ่มที่ทำรายได้และมีสัดส่วนการขายเพิ่มขึ้น ผลิตภัณฑ์ผ้าผืนเป็นกลุ่มที่มีการแข่งขันสูงเนื่องจากมีผู้ผลิตมากรายแต่บริษัทฯได้ออกแบบและ พัฒนารูปแบบเป็นของบริษัทฯเองและใช้วัตถุดิบหลากหลายตามความต้องการของลูกค้า และผลิตภัณฑ์อื่นๆเป็นกลุ่มผลิตภัณฑ์ที่เป็นสินค้าเฉพาะเป็นที่ต้องการของผู้บริโภคจำนวนการผลิตไม่มากและการแข่งขันน้อยมากเนื่องจากเป็นผลิตภัณฑ์ที่ใช้เฉพาะกลุ่มเท่านั้น
ทั้งนี้ ทำให้ผลการดำเนินไตรมาส 2 สิ้นสุดวันที่ 30 มิถุนายน 2558 บริษัทมีรายได้จากการขายสินค้าและให้บริการประคองอยู่ที่ 94.69 ล้านบาท เมื่อเทียบกับช่วงเดียวกันของปีก่อน 100.02 ล้านบาท ขณะที่บริษัททำกำไรขยับขึ้นมาอยู่ที่ 7.78 ล้านบาท หรือ 0.78 ล้านบาท หรือ 0.78 บาทต่อหุ้น เมื่อเทียบกับช่วงเดียวกันของปีก่อน 4.99 ล้านบาท หรือ 0.50 บาทต่อหุ้น
ส่วนผลการดำเนินงานงวดหกเดือน สิ้นสุดวันที่ 30 มิถุนายน 2558 บริษัทมีรายได้จากการขายสินค้าและให้บริการเพียง 195.74 ล้านบาท เมื่อเทียบกับช่วงเดียวกันของปีก่อน 201.37 ล้านบาท ขณะที่บริษัทกำไรขยับขึ้นมาอยู่ที่ 18.09 ล้านบาท หรือ 1.81 บาทต่อหุ้น เมื่อเทียบกับช่วงเดียวกันของปีก่อน 13.73 ล้านบาท หรือ 1.37 บาทต่อหุ้น แสดงให้เห็นว่ากำไรของบริษัทสดใส
เมื่อวิเคราะห์ฐานะทางการเงินเพื่อเป็นตัวแปรสำคัญในการตัดสินในในกานลงทุน เห็นได้ว่าฐานะทางการเงินของบริษัทยังคงดูดี เพราะบริษัทมีสินทรัพย์หมุนเวียนมากถึง 211.05 ล้านบาท ขณะที่มีหนี้สินหมุนเวียนเพียง 108.98ล้านบาท และเมื่อนำมาเปรียบเทียบค่า CURRENT RATIO ได้ที่ระดับ 1.94 เท่า แสดงว่า บริษัทยังมีความคล่องตัวทางการเงินพอสมควร
ส่วนปัญหาหนี้สินของบริษัทไม่มีอะไรน่าเป็นห่วง เพราะเมื่อนำหนี้สินรวมที่มีอยู่ 194.03 ล้านบาท มาเทียบกับส่วนของผู้ถือหุ้นที่ระดับ 291.47 ล้านบาท ได้ค่า D/E อยู่ที่ระดับ 0.67 เท่า แสดงว่า บริษัทไม่มีหนี้สินใดๆ มารบกวนต่อการดำเนินงานในอนาคต
อีกไฮไลท์ค่า P/E อยู่ที่ 7.94 เท่า ซึ่งถือได้ว่าราคายังไม่แพงเกินไป และเมื่อพิจารณามูลค่าหุ้นทางบัญชีที่ระดับ 29.15 บาท นำมาคำนวณค่า P/BV ที่ระดับ 1.50 เท่า ก็จะได้ราคาหุ้นเหมาะสมที่บริเวณ 43.73 บาทถือว่าราคาหุ้นมีโอกาสปรับตัวขึ้นอีกเยอะ แต่ราคาหุ้นบนกระดานไม่เคลื่อนไหวเท่าที่ควร ถือเป็นเพราะวอลุ่มการซื้อขายยังคงเบาบาง
จึงอยากให้มีการทบควรต่อการลงทุนในหุ้น NPK กันใหม่!
…
 
ผู้ถือหุ้นรายใหญ่
1.บริษัท บุญวัฒนโชค จำกัด 2,941,976 หุ้น 29.42%
2.บริษัท ยูนีเวอร์สบิวตี้ จำกัด 1,599,297 หุ้น 15.99%
3.บริษัท นิวซิตี้ (กรุงเทพฯ) จำกัด (มหาชน) 1,479,062 หุ้น 14.79%
4.บริษัท สหพัฒนาอินเตอร์โฮลดิ้ง จำกัด (มหาชน) 533,332 หุ้น 5.33%
5.น.ส.วรวรรณ โชควัฒนา 318,473 หุ้น 3.18%            
 
รายชื่อกรรมการ
1.นาง จำเนียร โชควัฒนา ประธานกรรมการ
2.นางส่งแสง สุดหอม รองประธานกรรมการ
3.นางจำเนียร โชควัฒนา กรรมการผู้จัดการ
4.นางอรสา ครุฑกูล กรรมการ
5.นายมารุต แจ้งอัมพร กรรมการ